

	




ที่ มท ๐๘16.3/ว                                                               กรมส่งเสริมการปกครองท้องถิ่น 
  							        ถนนนครราชสีมา เขตดุสิต กทม. ๑๐๓๐๐
				  	                   มิถุนายน  2569
[bookmark: _Hlk200024400]เรื่อง	การจัดสรรทุนการศึกษาสำหรับนักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2569
เรียน   ผู้ว่าราชการจังหวัด ทุกจังหวัด
อ้างถึง	หนังสือกรมส่งเสริมการปกครองท้องถิ่น ที่ มท 0816.3/ว 637 ลงวันที่ 6 กุมภาพันธ์ 2569
สิ่งที่ส่งมาด้วย	1. โอวาทของประธานกรรมการมูลนิธิพระบรมราชานุสรณ์ฯ	 จำนวน  1 ฉบับ
			2. รายชื่อนักเรียนที่ได้รับทุนการศึกษา	 จำนวน  1 ฉบับ
			3. ใบสำคัญรับเงินสำหรับนักเรียนที่ได้รับทุนการศึกษา	 จำนวน  1 ฉบับ
[bookmark: _Hlk136509618]		ตามที่ กรมส่งเสริมการปกครองท้องถิ่นได้ขอความร่วมมือจังหวัดดำเนินการคัดเลือกนักเรียน
ที่กำลังศึกษาอยู่ในชั้นประถมศึกษาตอนปลาย (ชั้นประถมศึกษาปีที่ 5 - 6) ในสถานศึกษาสังกัดองค์กรปกครองส่วนท้องถิ่นที่สนใจเรียนทางสายวิทยาศาสตร์ ด้วยวิธีการประกวดบทความหรือโครงงานทางวิทยาศาสตร์     เพื่อเข้ารับทุนการศึกษาจากมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ประจำปี 2569 ความละเอียดแจ้งแล้ว นั้น
ในการนี้ มูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้า
รำไพพรรณี ได้อนุมัติให้ทุนการศึกษาแก่นักเรียนสังกัดองค์กรปกครองส่วนท้องถิ่น จำนวน 12 ทุน ๆ ละ 2,000 บาท (สองพันบาทถ้วน) รวมเป็นเงินทั้งสิ้น 24,000 บาท (สองหมื่นสี่พันบาทถ้วน) เรียบร้อยแล้ว จึงขอความร่วมมือจังหวัดดำเนินการ ดังนี้
1. ประชาสัมพันธ์ผลการอนุมัติทุนการศึกษาให้องค์กรปกครองส่วนท้องถิ่น สถานศึกษา ครู นักเรียน และผู้ที่เกี่ยวข้องทราบโดยทั่วกัน 
2. แจ้งให้องค์กรปกครองส่วนท้องถิ่นที่มีนักเรียนได้รับทุนการศึกษาจัดส่งสำเนาสมุดบัญชีธนาคารกรุงไทยสาขาใดก็ได้ โดยใช้ชื่อบัญชี “ชื่อนักเรียนที่ได้รับทุนการศึกษา หรือชื่อบิดา หรือชื่อมารดา       เพื่อนักเรียนที่ได้รับทุนการศึกษา” และให้นักเรียนที่ได้รับทุนการศึกษาลงนามในใบสำคัญรับเงินสำหรับนักเรียนที่ได้รับทุนการศึกษาพร้อมสำเนาสูติบัตรและสำเนาบัตรประชาชน หรือสำเนาบัตรนักเรียนของนักเรียนที่ได้รับทุนการศึกษาพร้อมรับรองสำเนาถูงทุกฉบับ

ทุนการศึกษาพร้อมรับรองสำเนาถูกต้องทุกฉบับ จัดส่งให้กรมส่งเสริมการปกครองท้องถิ่น ภายในวันอังคารที่   30 มิถุนายน 2569 เพื่อจักได้โอนเงินทุนการศึกษาให้นักเรียนที่ได้รับทุนการศึกษาต่อไป ทั้งนี้ เมื่อกรมส่งเสริมการปกครองท้องถิ่นดำเนินการโอนเงินทุนการศึกษาเข้าบัญชีตามที่แจ้งแล้ว จักมีหนังสือแจ้งให้ทราบอีกครั้งหนึ่ง รายละเอียดปรากฏตาม QR Code ท้ายหนังสือฉบับนี้
	จึงเรียนมาเพื่อโปรดพิจารณา
						   ขอแสดงความนับถือ




              อธิบดีกรมส่งเสริมการปกครองท้องถิ่น



กองการศึกษาท้องถิ่น 

กลุ่มงานการศึกษาขั้นพื้นฐานและอาชีวศึกษาท้องถิ่น
[image: ]โทร. ๐-๒๒๔๑-๙๐00 ต่อ 5312
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวกรรณิกา เทศารินทร์ โทร 089-646-2982 

